## Uredba o unutarnjem ustrojstvu Državnog zavoda za zaštitu obitelji, materinstva i mladeži

### NN 76/2000 (28.7.2000.), Uredba o unutarnjem ustrojstvu Državnog zavoda za zaštitu obitelji, materinstva i mladeži

# VLADA REPUBLIKE HRVATSKE

**1633**

Na teme­lju članka 60. stavaka 1. i 2. Zakona o
sustavu državne uprave (»Narodne novine«, br. 75/93, 48/99 i 15/2000), Vlada
Republike Hrvatske je na sjednici održanoj 20. srp­nja 2000. godine donijela

## UREDBU

### O UNUTARNJEM USTROJSTVU DRŽAVNOG ZAVODA ZA ZAŠTITU OBITELJI, MATERINSTVA I MLADEŽI

I. OPĆE
ODREDBE

Članak 1.

Ovom Uredbom se uređuje unutar­nje ustrojstvo
Državnog zavoda za zaštitu obite­lji, materinstva i mladeži (u da­lj­njem
tekstu: Državni zavod), nazivi unutar­njih ustrojstvenih jedinica, ­njihov
djelokrug, način uprav­lja­nja, okvirni broj službenika i namješ­tenika za obav­lja­nje
poslova iz nadležnosti tih jedinica, kao i druga pita­nja vezana uz rad
Državnog zavoda.

II. UNUTARNJE
USTROJSTVO

Članak 2.

Za obav­lja­nje poslova iz djelokruga Državnog
zavoda ustrojavaju se s­ljedeće unutar­nje ustrojstvene jedinice:

1. Kabinet ravnate­lja

2. Uprava za pravne, financijske i
informatičko-analitičke poslove

3. Uprava za zaštitu obite­lji

4. Uprava za doplatak za djecu.

III. DJELOKRUG
UNUTARNJIH USTROJSTVENIH JEDINICA

1. KABINET RAVNATELJA

Članak 3.

U Kabinetu ravnate­lja obav­ljaju se za ravnate­lja
i ­nje­govog zamjenika stručni poslovi koji se odnose na protokolarne poslove;
poslove vezane uz ostvariva­nje plana i programa aktivnosti ravnate­lja i ­nje­govog
zamjenika; poslovi u vezi sa sredstvima javnog priopćava­nja; odnosima s Vladom
Republike Hrvatske i Hrvatskim državnim saborom, te drugim tijelima središ­nje
upravne vlasti; poslovi osigura­nja pravodobnog upućiva­nja Vladi Republike
Hrvatske i Hrvatskom državnom saboru materijala i drugih dokumenata iz
djelokruga Državnog zavoda; poslovi prevođe­nja; poslovi u vezi međunarodne
surad­nje, te koordinativnom sudjelo­va­nju u međunarodnim projektima; čuva­nje
zapisnika sa stručnog kole­gija i drugih sastanaka, te praće­nje izvrše­nja
obveza utvrđenih na Kole­giju ravnate­lja i drugi stručni i administrativni
poslovi.

2. UPRAVA ZA PRAVNE,
FINANCIJSKE I INFORMATIČKO-ANALITIČKE POSLOVE

Članak 4.

Uprava za pravne, financijske i
informatičko-analitičke poslove obav­lja upravne, pravne i opće poslove iz
djelokruga Državnog zavoda, koji nisu ovom Uredbom stav­ljeni u djelokrug drugih
unutar­njih ustrojstvenih jedinica; kadrovske poslove i poslove vezane uz
statusna prava državnih službenika i namještenika; skrbi o zakonitoj primjeni
važećih materijalno-financijskih propisa i rac­i­o­nalnom i svrsishodnom
korište­nju sredstava osiguranih u držav­nom proračunu; obav­lja poslove koji
se odnose na informatizaciju Državnog zavoda; poslove koordinacije, uspostavu i
održava­nje informatičkog sustava Državnog zavoda.

Za obav­lja­nje
poslova Uprave za pravne, financijske i informatičko-analitičke poslove,
ustrojavaju se:

2.1. Odjel
za pravne poslove

2.2. Odjel
za opće i kadrovske poslove

2.3. Odjel
za financijske poslove

2.4. Odjel
za informatičko-analitičke poslove.

2.1. Odjel za pravne
poslove

Članak 5.

Odjel za pravne poslove obav­lja pravne poslove
iz djelokruga Državnog zavoda koji se odnose na pripremu i izradu nacrta
zakonskih prijedloga; izradu prijedloga drugih propisa; daje stručna miš­lje­nja
glede primjene zakona i drugih propisa iz nadležnosti Državnog zavoda; prati
provedbu propisa i predlaže ­njihovu izmjenu; priprema odgovore na zastupnička
pita­nja; sudjeluje u izradi osnova za sklapa­nje međunarodnih ugovora i nacrta
zakonskih prijedloga o potvrđiva­nju (ratifikaciji) međunarodnih ugovora iz
oblasti zaštite obite­lji, materinstva i mladeži; izrađuje pravna izvješća,
studije i analize iz djelokruga Državnog zavoda; daje pravna miš­lje­nja i
prijedloge na nacrte zakona i drugih propisa koje izrađuju ministarstva i druge
državne upravne organizacije glede zaštite obite­lji, materinstva i mladeži;
prati provedbu zakona i drugih propisa u vezi sa zaštitom obite­lji,
materinstva i mladeži; iznosi stručna miš­lje­nja; surađuje s drugim
ministarstvima i ostalim nadležnim tijelima državne uprave, te obav­lja ostale
poslove savjetodavnog i pravnog karaktera iz djelokruga poslova Državnog
zavoda.

2.2. Odjel za opće i
kadrovske poslove

Članak 6.

Odjel za opće i kadrovske poslove obav­lja
poslove kojima se tehnički koordinira rad unutar­njih ustrojstvenih jedinica
Državnog zavoda; priprema nacrte podzakonskih akata s područja radnih odnosa u
Zavodu; obav­lja kadrovske poslove i poslove stručnog osposob­ljava­nja i
usavršava­nja državnih službenika i namješteni­ka; predlaže plan rada teme­ljem
nacrta planova ustrojstvenih jedinica Državnog zavoda; izrađuje izvješća o
ostvariva­nju plana rada Državnog zavoda; obav­lja administrativne i stručne
poslove za ravnate­lja; obav­lja poslove u vezi prijema i dostave pošte,
raspore­điva­nja akata, arhivira­nja i čuva­nja građe Državnog zavoda; osigu?ra­nja
i održava­nja prostorija, osigura­nja pravodobne dostave materijala za Vladu i
Sabor, te druga državna tijela; nabavke ured­skog i drugog materijala za
Državni zavod.

Za obav­lja­nje poslova i zadaća u Odjelu za
opće i kadrovske poslove ustrojavaju se:

1. Odsjek za opće, pomoćne i tehničke poslove

2. Odsjek za kadrovske poslove.

1. Odjek za opće,
pomoćne i tehničke poslove

Članak 7.

Odsjek za opće, pomoćne i tehničke poslove obav­lja
poslove tehničke koordinacije rada unutar­njih ustrojstvenih jedinica; obav­lja
poslove u vezi prijema i dostave pošte; raspoređiva­nja akata, arhivira­nja i
čuva­nja građe Državnog zavoda; nabav­lja uredski i drugi materijal za Državni
zavod; provodi javne natječaje u vezi nabavke sredstava; priprema interne akte
u vezi rada i uvjeta rada u Državnom zavodu; obav­lja poslove u vezi korište­nja
prometnih sredstava, te se brine o načinu održava­nja sredstava i opreme
Državnog zavoda; obav­lja poslove u vezi osobne dostave poši­ljaka i poslove
dostave za potrebe Državnog zavoda; poslove sitnog popravka inventara; te
osigura­nja i održava­nja prostora Državnog zavoda.

2. Odsjek za
kadrovske poslove

Članak 8.

Odsjek za kadrovske poslove obav­lja kadrovske
poslove za potrebe Državnog zavoda i prati mjere kadrovske politike; vodi
poslove oko raspoređiva­nja državnih službenika i namještenika; obav­lja
poslove oko izbora kandidata u državnu službu i raspore­điva­nje državnih
službenika i namještenika; vodi osobni očevid­nik; prati statusna prava
djelatnika, ­njihov rad i promica­nje u službi; te izrađuje i realizira planove
stručnog usavršava­nja državnih službenika.

2.3. Odjel za
financijske poslove

Članak 9.

Odjel za financijske poslove obav­lja poslove u vezi
financijskog poslova­nja; predlaga­nja planova i programa za korište­nje
sredstava; praće­nja namjenskog korište­nja sredstava; izrade odgo­varajućih
izvješća i bilance računa prihoda i rashoda; obra­ču­nava isplate plaća i
raznih novčanih naknada; vodi evidenciju i popis osnovnih materijalnih
sredstava, te obav­lja druge financijske i k­njigovodstvene poslove za potrebe
Državnog zavoda.

2.4. Odjel za
informatičko-analitičke poslove

Članak 10.

Odjel za informatičko-analitičke poslove obav­lja
poslove i radne zadatke u vezi kreira­nja i korište­nja informacijskih baza po­dataka;
prati i analizira sta­nje i korište­nje informatičke opreme, računalnih i
komunikacijskih mreža; sudjeluje u organizaciji infor­matičkog obrazova­nja;
surađuje s drugim državnim tijelima i institucijama u poslovima iz svog
djelokruga; obav­lja poslove u vezi prikup­lja­nja i analize statističkih i
ostalih podataka u surad­nji s ostalim odjelima, te vrši ­njihovu informatičku
i analitičku obradu; obav­lja poslove priprave za tisak Državnog zavoda, te
obrade teksta u odgovarajućim programima.

3. UPRAVA ZA ZAŠTITU
OBITELJI

Članak 11.

Uprava za zaštitu obite­lji obav­lja stručne
poslove u vezi za­štite obite­lji, materinstva, djece, mladeži i osoba s
posebnim potre­bama; predlaže i provodi različite programske aktivnosti; izra­đuje
stručne podloge i predlaže rješava­nje određenih pita­nja u vezi zaštite obite­lji,
materinstva i mladeži; te prikup­lja podatke i vrši stručnu analizu sta­nja iz
svog djelokruga.

Za obav­lja­nje poslova Uprave za zaštitu obite­lji
ustrojavaju se:

3.1. Odjel za obite­lj

3.2. Odjel za rodite­ljstvo

3.3. Odjel za djecu

3.4. Odjel za mladež

3.5. Odjel za osobe s posebnim potrebama.

3.1. Odjel za obite­lj

Članak 12.

Odjel za obite­lj obav­lja stručne poslove u
vezi potica­nja osniva­nja savjetovališta i obite­ljskih centara, praće­nja ­njihova
rada, te usklađiva­nja ­njihovog djelova­nja; preventivnog djelova­nja radi sma­njiva­nja
razvoda brakova i pobačaja, te svih drugih oblika obite­ljske patologije kroz
savjetodavne i edukacijske programe; razvija surad­nju, te proučava i istražuje
socio-gospodarsko sta­nje obite­lji, te vrednuje uspjehe programa obite­ljske
prevencije; pro­vođe­nja pronatalitetne populacijske politike; prati sta­nje
populacije te zasniva­nje i razvoda brakova; priprema, koordinira i izra­đuje
strate­giju za zaštitu obite­lji samostalno i u surad­nji s drugim nadležnim
tijelima i prati ­njenu provedbu, i o tome izrađuje izvješ­ća; izrađuje
projekte zaštite obite­lji na lokalnoj i državnoj razini; surađuje s nevladinim
organizacijama za zaštitu obite­lji; daje prijedloge polazišta za izradu
propisa; sudjeluje u priprema­nju i izdava­nju popularne i stručne literature;
te obav­lja, koordinira, potiče i prati rješava­nje drugih općih pita­nja
zaštite obite­lji; obav­lja poslove koji se odnose na formira­nje i korište­nje
sredstava iz obite­ljskog transfera; provodi i potiče akcije za prikup­lja­nje
sredstava namije­njenih za pomoć obite­ljima s više djece, nadarenoj djeci,
osobama s posebnim potrebama, djeci bez rodite­ljske skrbi, te podupire
aktivnosti usmjerene na promica­nje zaštite obite­lji, rodite­ljstva, djece i
mladeži.

3.2. Odjel za rodite­ljstvo

Članak 13.

Odjel za rodite­ljstvo obav­lja stručne poslove
u vezi pripreme, izrade i koordinacije aktivnosti u vezi zaštite majki i
trudnica; prati provedbu i izrađuje polazišta za izradu propisa u vezi porodnog
dopusta i ostalih prava po osnovi zaštite majčinstva; priprema, izrađuje,
koordinira i prati programe zaštite samohranih majki i očeva; surađuje na svim
razinama u vezi zaštite materinstva i očinstva; prati i koordinira
savjetodavno-preventivne poslove unutar savjetovališta i obite­ljskih centara
kroz edukacijske programe; sudjeluje u izradi projekata u vezi zaštite materinstva
i ravnopravnosti spolova na svim razinama osobito u pogledu zdravstvenih i
socijalnih pita­nja; sudjeluje u izdava­nju stručne i popularne literature;
surađuje sa svim tijelima po pita­nju zaštite materinstva; prati, potiče i
procje­njuje aktivnosti usmjerene na ostvariva­nje ravnopravnosti među
spolovima, te obav­lja i druge poslove usmjerene na zaštitu rodite­ljstva i
ravnopravnosti spolova.

3.3. Odjel za djecu

Članak 14.

Odjel za djecu obav­lja stručne poslove u vezi
pripreme, koordinira­nja i izrade strate­gija za zaštitu djece u svim
područjima društvenog života; prati i potiče aktivnosti usmjerene na zaštitu
djece; sudjeluje u izradi projekata zaštite djece na lokalnoj i državnoj
razini; sudjeluje i daje prijedloge polazišta za izradu propisa; sudjeluje u
izdava­nju stručne i popularne literature; provodi aktivnosti iz Nacionalnog
programa djelova­nja za djecu; surađuje sa nadležnim tijelima i udrugama po
pita­nju zaštite djece; proučava, istražuje i vrednuje aktivnosti u vezi
zaštite djece; izrađuje izvješ­ća i stručne podloge za da­lj­nje postupa­nje po
pita­nju prava djece; potiče osniva­nje savjetovališta za djecu; prati djelova­nje
postoje­ćih aktivnosti u vezi zaštite djece i nastoji uskladiti ­njihovo djelo­va­nje;
razvija suradnju i partnerstvo na području prevencije za dje­cu na svim
razinama, a osobito u vezi sa socijalnim, zdravstvenim i prosvjetnim
aktivnostima, te obav­lja druge poslove u vezi zaštite djece.

3.4. Odjel za mladež

Članak 15.

Odjel za mladež obav­lja stručne poslove i
zadatke u vezi s ostvariva­njem zaštite mladeži, a koji se odnose na pripremu,
koordinaciju i izradu strate­gije za zaštitu mladeži, i usklađuje rješava­nje
ovih pita­nja u surad­nji s drugim nadležnih tijelima i ustanovama, te prati
provedbu programa koji se odnose na zaštitu mladeži; podupire i prati izradu
županijskih, gradskih i općinskih programa za zaštitu mladeži; ostvaruje surad­nju
s nadležnim državnim tijelima u vezi pita­nja re­guliranih kaznenim i
prekršajnim zakonodavstvom; prati i proučava vrijednosne orijentacije mladeži,
te rad i razvoj mladeških udruga; obav­lja poslove savjetodavne i preventivne
naravi radi sma­njiva­nja odnosno suzbija­nja socijalno-patoloških pojava
prisutnih kod mladeži; sudjeluje u izdava­nju stručne i popularne literature;
provodi preventivne programe vezane uz socijalno-patološke pojave kojima je
izložena mladež, a osobito ovisnosti o drogi i alkoholu, kriminalu, skit­nji i
prostituciji; prati programe preventivne naravi drugih državnih i nedržavnih
tijela; proučava, istražuje i vrednuje uspjehe pojedinih programa za
prevenciju, te obav­lja druge poslove sa područja zaštite mladeži.

3.5. Odjel za osobe s
posebnim potrebama

Članak 16.

Odjel za osobe s posebnim potrebama obav­lja
stručne poslove i zadatke u vezi praće­nja sta­nja i izradbe stručnih podloga
usmjerenih na dobrobit osoba s posebnim potrebama; surad­nje s tijelima državne
uprave i drugim tijelima u aktivnostima zaštite osoba s posebnim potrebama;
ostvariva­nja međunarodne surad­nje; sudjeluje u izdava­nju popularne
literature namije­njene osobama s posebnim potrebama; provođe­nja mjera iz
nacionalnih programa koji se odnose na pobo­ljša­nje kvalitete živ­lje­nja
osoba s posebnim potrebama, te obav­lja druge stručne poslove u vezi zaštite
osoba s posebnim potrebama.

4. UPRAVA ZA DOPLATAK
ZA DJECU

Članak 17.

Uprava za doplatak za djecu obav­lja upravne i
stručne poslove u vezi rješava­nja o pravu na doplatak za djecu u drugom stup­nju
i ostale poslove u vezi ostvariva­nja doplatka za djecu; te poslove praće­nja i
analize sustava doplatka za djecu.

Za obav­lja­nje poslova Uprave za doplatak za
djecu ustrojavaju se:

4.1. Odjel za drugostupa­njski postupak

4.2. Odjel za opća pita­nja doplatka za djecu.

4.1. Odjel za
drugostupa­njski postupak

Članak 18.

Odjel za drugostupa­njske postupke obav­lja
upravne poslove u vezi rješava­nja predmeta o pravu na doplatak za djecu u
drugom stup­nju i ostale poslove koji su potrebni za rješava­nje o pravu na
doplatak u drugom stup­nju.

4.2. Odjel za opća
pita­nja doplatka za djecu

Članak 19.

Odjel za opća pita­nja doplatka za djecu obav­lja
imovinskopravne poslove u vezi doplatka za djecu; prati i koordinira rad in­for­matičkog
sustava doplatka za djecu; osigurava mjere za osi­gura­nje pravilnog i
pravodobnog ostvariva­nja doplatka za dje­cu; analizira podatke očevidnika
korisnika doplatka za djecu i dje­ce za koju pripada doplatak; razmatra položaj
korisnika i predlaže mjere za pobo­ljša­nje sustava doplatka za djecu; izrađuje
izvješća o doplatku za djecu, te obav­lja ostale poslove u vezi doplatka za
djecu.

IV. UPRAVLJANJE
UNUTARNJIM USTROJSTVENIM JEDINICAMA

Članak 20.

Ravnate­lj predstav­lja Državni zavod i uprav­lja
­nje­govim radom.

Zamjenik ravnate­lja zamje­njuje ravnate­lja u
slučaju ­nje­gova izbiva­nja i spriječenosti, te obav­lja druge poslove koje mu
povjeri ravnate­lj.

Upravama uprav­ljaju pomoćnici ravnate­lja.

Radom odjela uprav­ljaju načelnici.

Radom odsjeka uprav­ljaju donačelnici ili
podnačelnici.

Radom Kabineta ravnate­lja uprav­lja tajnik
Kabineta ravnate­lja.

Članak 21.

Zamjenik ravnate­lja odgovoran je za svoj rad
ravnate­lju.

Pomoćnici ravnate­lja odgovorni su za svoj rad
ravnate­lju.

Načelnici odjela odgovorni su za svoj rad
ravnate­lju i nadležnom pomoćniku ravnate­lja.

Tajnik Kabineta ravnate­lja odgovoran je za svoj
rad ravnate­lju.

Donačelnici odsjeka odgovorni su za svoj rad
načelniku odjela, nadležnom pomoćniku ravnate­lja i ravnate­lju.

Članak 22.

Savjetodavno tijelo ravnate­lja je Kole­gij.

Sastav Kole­gija utvrđuje ravnate­lj.

V. SLUŽBENICI I
NAMJEŠTENICI ZAVODA

Članak 23.

Poslove i zadatke iz djelokruga Državnog zavoda,
ovisno o vrsti, složenosti, stručnoj spremi i drugim uvjetima obav­ljaju služ­benici
i namještenici raspoređeni na odgovarajuća službenička zva­nja i položaje, te
namještenička radna mjesta.

Okvirni broj potrebnih državnih službenika i
namještenika potrebnih za obav­lja­nje poslova iz djelokruga Državnog zavoda
određuje se u tabeli koja je sastavni dio ove Uredbe, a ne objav­ljuje se u
»Narodnim novinama«.

VI. PRIJELAZNE I
ZAVRŠNE ODREDBE

Članak 24.

Pravilnikom o unutar­njem redu Državnog zavoda
za zaštitu obite­lji, materinstva i mladeži utvrdit će se broj potrebnih
državnih službenika i namještenika, s naznakom ­njihovih osnovnih poslova i
zadaća i stručnih uvjeta potrebnih za ­njihovo obav­lja­nje, ­njihove ovlasti i
odgovornosti, te druga pita­nja od znače­nja za rad Državnog zavoda koja nisu
riješena ovom Uredbom.

Pravilnik o unutar­njem redu Državnog zavoda
donijet će ravnate­lj u roku od 30 dana od dana stupa­nja na snagu ove Uredbe.

Članak 25.

Danom stupa­nja na snagu ove Uredbe prestaje
važiti Uredba o unutar­njem ustrojstvu Državnog zavoda za zaštitu obite­lji,
materinstva i mladeži (»Narodne novine«, broj 124/99).

Članak 26.

Ova Uredba stupa na snagu osmog dana od dana
objave u »Narodnim novinama.«

Klasa: 023-03/00-01/28
Urbroj: 5030104-00-1
Zagreb, 20. srp­nja 2000.

Predsjednik
**Ivica Račan,** v. r.

Uredba, NN 76/2000-1633